Гејтс нареди посилна контрола на пристапот на новинарите до армијата
Американскиот секретар за одбрана нареди врвните цивилни и армиски претставници потесно да ги координираат контактите со медиумите
Портпаролот на Пентагон, Лапан, вели дека политиката нема за цел да го забави или да го намали приодот на новинарите до претставници на армијата, туку да обезбеди трупите да зборуваат за нивната мисија и операции, а не за политика, стратегија и други теми што се надвор од нивната експертиза. Во меморандумот на секретарот се изразува загриженост за таканаречениот „лабав“ однос што често значел „прекршување или игнорирање на востановените правила и процедури“. Гејтс вели дека „има премногу луѓе кои зборуваат со медиумите надвор од официјалните канали, понекогаш давајќи информации што не се точни, надвор од контекст, неавторизирани или неинформирани...“ Да ја исправи ситуацијата, Гејтс повикува на засилени „внатрешни координативни механизми“, и специфично бара консултација со Канцеларијата за односи со јавноста „пред интервјуа или друг вид ангажирање со медиумите или со јавноста што може да има национални или меѓународни импликации“. Меморандумот на секретарот генерираше жестока сесија со новинарите на вторничкиот прес-брифинг. Тие беа загрижени дека ограничениот пристап ќе донесе страв кај трупите да разговараат со нив без одобрение од високо ниво. Портпаролот Дејвид Лапан кажа дека ова е само спроведување на досегашната политика и не очекува да има значителна промена за командантите и трупите на бојното поле. Тој додава дека меморандумот има за цел да заштити чувствителни информации и да обезбеди луѓето да бидат правилно информирани за прашањата за кои дискутираат. Претседателот на групата Армиски репортери и уредници, Кели Кенеди, вели дека и сега е тешко да се добијат информации од армијата, а ова ќе направи да е уште потешко. Но, поранешниот претставник на Одделот за одбрана Лоренс Корб, кој сега работи во Центарот за американски прогрес, вели дека затегнувањето на правилата за армиските контакти со медиумите е разумно и се прашува зошто на Гејтс му требало толку долго време да го направи тој потег. Портпаролот на Пентагон, Лапан, вели дека политиката нема за цел да го забави или да го намали приодот на новинарите до претставници на армијата, туку да обезбеди трупите да зборуваат за нивната мисија и операции, а не за политика, стратегија и други теми што се надвор од нивната експертиза.